ΑΠΟΕΛ (πετοσφαίριση)

Ο ΑΠΟΕΛ είναι κυπριακή πετοσφαιρική ομάδα ανδρών. Αποτελεί τμήμα του σωματείου του Αθλητικού Ποδοσφαιρικού Ομίλου Ελλήνων Λευκωσίας. Η πετοσφαιρική ομάδα ανδρών του σωματείου δημιουργήθηκε το 1928. Έδρα της ομάδας είναι το Λευκόθεο Κλειστό Γυμναστήριο στη Λευκωσία.

Από το 1974 έως το 1990 ο ΑΠΟΕΛ διέθετε και γυναικεία πετοσφαιρική ομάδα.

 Ιστορία 
Η πετοσφαιρική ομάδα ανδρών του ΑΠΟΕΛ δημιουργήθηκε το 1928, δύο χρόνια μετά την ίδρυση του σωματείου. Συμμετείχε σε διάφορα πετοσφαιρικά τουρνουά, πριν ακόμη διοργανωθεί επίσημα παγκύπριο πρωτάθλημα. Το 1954 κατέκτησε τα πρωταθλήματα που διοργάνωσε η Τοπική Επιτροπή ΣEΓAΣ Κύπρου (TEΣK). Την περίοδο 1969-1972 κατέκτησε και τα 4 πρωταθλήματα που διοργάνωσε η Tοπική Eπιτροπή Aθλοπαιδιών Kύπρου. Ως πρώτο επίσημο παγκύπριο πρωτάθλημα θεωρείται το πρωτάθλημα του 1972 το οποίο κατέκτησε ο ΑΠΟΕΛ.

Το 1978 ιδρύθηκε η Κυπριακή Ομοσπονδία Πετοσφαίρισης (ΚΟΠΕ) με τον ΑΠΟΕΛ να αποτελεί ένα από τα είκοσι ιδρυτικά μέλη. Την περίοδο 1979-1985 ο ΑΠΟΕΛ κατέκτησε 6 από τα 7 πρωταθλήματα που διοργάνωσε η ΚΟΠΕ, καθώς επίσης και 5 κύπελλα.

Ωστόσο, μετά τις κατακτήσεις αυτές δεν κατάφερε να κατακτήσει κάποιον άλλο τίτλο. Τερμάτισε τέσσερις φορές στη δεύτερη θέση του πρωταθλήματος και συμμετείχε σε ακόμη 4 τελικούς κυπέλλου, αλλά δεν κατάφερε να κατακτήσει το τρόπαιο. Την περίοδο 2008-09 η ομάδα τερμάτισε στην προτελευταία θέση της βαθμολογίας και υποβιβάστηκε στη Β΄ κατηγορία. Ήταν το πρώτο τμήμα στην ιστορία του ΑΠΟΕΛ που υποβιβάστηκε. Μετά τον υποβιβασμό η ομάδα ανέστειλε τη λειτουργία της για οικονομικούς λόγους.

Το 2012 η ομάδα επαναδραστηριοποιήθηκε και συμμετείχε στη Β΄ κατηγορία 2012-13. Κατέκτησε το πρωτάθλημα και μαζί την άνοδο για την Α΄ κατηγορία στην οποία εξακολουθεί να συμμετέχει.

Πορεία στο χρόνο
Ο πίνακας που ακολουθεί παρουσιάζει την πορεία του ΑΠΟΕΛ στις πετοσφαιρικές διοργανώσεις της Κύπρου.
Διοργανώσεις υπό την αιγίδα της ΚΟΠΕ
 ΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 1978 Α΄ 4 10 Κύπελλο Κύπρου  1979 Α΄ 1 9 Κύπελλο Κύπρου Κυπελλούχος 1980 Α΄ 1 9 Κύπελλο Κύπρου  1981 Α΄ 1 10 Κύπελλο Κύπρου Κυπελλούχος 1982 Α΄ 3 10 Κύπελλο Κύπρου Κυπελλούχος 1982-83 Α΄ 1 10 Κύπελλο Κύπρου  1983-84 Α΄ 1 10 Κύπελλο Κύπρου Κυπελλούχος 1984-85 Α΄ 1 10 Κύπελλο Κύπρου Κυπελλούχος 1985-86 Α΄ 2 10 Κύπελλο Κύπρου Φιναλίστ 1986-87 Α΄ 2 10 Κύπελλο Κύπρου Φιναλίστ 1987-88 Α΄ 2 10 Κύπελλο Κύπρου  1988-89 Α΄ 2  Κύπελλο Κύπρου  1989-90 Α΄   Κύπελλο Κύπρου  1990-91 Α΄   Κύπελλο Κύπρου  1991-92 Α΄   Κύπελλο Κύπρου 1991-92 Α΄   Κύπελλο Κύπρου  1992-93 Α΄   Κύπελλο Κύπρου  1993-94 Α΄   Κύπελλο Κύπρου  1994-95 Α΄   Κύπελλο Κύπρου ΠερίοδοςΠρωτάθλημαΚύπελλο Κατηγορία Θέση Ομάδες Διοργάνωση Φάση 1995-96 Α΄   Κύπελλο Κύπρου Φιναλίστ 1996-97 Α΄   Κύπελλο Κύπρου Ημιτελικά 1997-98 Α΄   Κύπελλο Κύπρου Ημιτελικά 1998-99 Α΄   Κύπελλο Κύπρου Προημιτελικά 1999-00 Α΄   Κύπελλο Κύπρου Ημιτελικά 2000-01 Α΄   Κύπελλο Κύπρου Προημιτελικά 2001-02 Α΄   Κύπελλο Κύπρου Προημιτελικά 2002-03 Α΄   Κύπελλο Κύπρου Φιναλίστ 2003-04 Α΄   Κύπελλο Κύπρου Προημιτελικά 2004-05 Α΄   Κύπελλο Κύπρου Προημιτελικά 2005-06 Α΄   Κύπελλο Κύπρου Ημιτελικά 2006-07 Α΄ 7 9 Κύπελλο Κύπρου  2007-08Α΄6 10 Κύπελλο Κύπρου Α΄ φάση 2008-09Α΄812px 9 Κύπελλο Κύπρου Α΄ φάση 2009-12Αναστολή λειτουργίας 2012-13 Β΄ 112px 6Κύπελλο Β΄Φιναλίστ 2013-14 Α΄ 7 8 Κύπελλο Κύπρου Ημιτελικά 2014-15 Α΄ 6 8 Κύπελλο Κύπρου Ημιτελικά

 Τελικοί κυπέλλου 
Ο ΑΠΟΕΛ έχει κατακτήσει 5 φορές το Κύπελλο Κύπρου. Είναι στην τέταρτη θέση κατακτήσεων του κυπέλλου και στην τέταρτη θέση σε συμμετοχές στον τελικό. Συνολικά έχει συμμετάσχει 10 φορές στον τελικό του κυπέλλου.
ΠερίοδοςΑντίπαλοςΑποτέλεσμα1979Ανόρθωση3-01981Ανόρθωση3-11982Ανόρθωση3-11983-84Ομόνοια3-11984-85Ανόρθωση3-11985-86Ανόρθωση1-31986-87Ανόρθωση1-31995-96Ανόρθωση1-32002-03Νέα Σαλαμίνα2-32017-18Ομόνοια1-3

 Πετοσφαίριση γυναικών 
Η γυναικεία πετοσφαιρική ομάδα δημιουργήθηκε το 1974. Το 1977 κέρδισε το κύπελλο Κύπρου, το οποίο διοργανωνόταν υπό την αιγίδα της Ελληνικής Ομοσπονδίας Πετοσφαίρισης Κύπρου, κερδίζοντας στον τελικό την ΑΕΛ. Συμμετείχε σε ακόμη δύο τελικούς, το 1984 και το 1986, χάνοντας και τις δύο φορές το τρόπαιο από την ΑΕΛ.

 Τίτλοι-Διακρίσεις 
Ανδρών
 Πρωτάθλημα :
 Πρωταθλητής (1): 1954 (υπό την αιγίδα της Τοπικής Επιτροπής ΣEΓAΣ Κύπρου)
 Πρωταθλητής (4): 1969, 1970, 1971, 1972 (υπό την αιγίδα της Τοπικής Επιτροπής Αθλοπαιδιών Κύπρου)
 Πρωταθλητής (6): 1979, 1980, 1981, 1982-83, 1984-85, 1985-86  (υπό την αιγίδα της Κυπριακής Ομοσπονδίας Πετοσφαίρισης)

 Κύπελλο Κύπρου :
 Κυπελλούχος (5): 1979, 1981, 1982, 1983-84, 1984-85

 Β΄ Κατηγορία:
 Πρωταθλητής (1): 2013

Γυναικών
 Κύπελλο Κύπρου :
 Κυπελλούχος (1): 1976-77 (υπό την αιγίδα της Ελληνικής Ομοσπονδίας Πετοσφαίρισης Κύπρου)

Πρωταθλήματα υποδομής
 Πρωταθλητής εφήβων (3): 1992, 1993, 1996
 Κυπελλούχος εφήβων (2): 1995, 1996
 Πρωταθλητής παίδων (5): 1991, 1993, 1994, 1996, 1997
 Πρωταθλητής παμπαίδων (6): 1989, 1991, 1993, 1994, 1995, 1996

 Παραπομπές 

 Πηγές 
 Ιστορία πετοσφαιρικού ΑΠΟΕΛ 
 Ταυτότητα πετοσφαιρικής ομάδας
 Ταυτότητα πετοσφαιρικής ομάδας

 Βιβλιογραφία 

 Εξωτερικοί σύνδεσμοι 

 Εν ενεργεία σωματεία μέλη της Κ.Ο.ΠΕ.

 Δείτε επίσης 
 Πετοσφαίριση στην Κύπρο

*
Κατηγορία:Πετοσφαιρικές ομάδες Κύπρου